Nesøya-ulykken

Nesøya-ulykken var en flyulykke som inntraff på Nesøya utenfor Oslo den 14. april 1963 kl. 13:18.

Et Vickers Viscount 759D fly fra Icelandair Flugfélag Íslands TF-ISU «Hrimfaxi» styrtet i et boligområde på Nesøya. Det hadde åtte passasjerer og en besetning på fire. Alle tolv omkom. Ingen på bakken ble skadet.

Flyet hadde startet fra Kastrup i rute til Reykjavík via Bergen og Oslo og var på vei til Fornebu da ulykken skjedde.

Ulykkesårsak
Det ble antatt at kapteinen under innflyvning til Fornebu mistet kontroll over flyet i så lav høyde at det ikke lot seg gjøre å korrigere høyden. Havarikommisjonen har ikke vært i stand til å kunne stadfeste ulykkesårsaken. Fra det tilgjengelige materiale ser kommisjonen at det er mulighet for at det kan ha dannet seg is på stabilisatorrorene, eller at propellene var blitt stilt inn på laveste stigningsvinkel.

Av de to hypoteser anser kommisjonen at det er en svak mulighet for at den siste hypotese er svakt mer sannsynlig enn den første.

Referanser

Eksterne lenker 
 Aviation-safety.net – Informasjon om Icelandair Flugfélag Íslands TF-ISU

Flyulykker i Norge
Flyulykker i 1963
Ulykker og hendelser med Vickers Viscount